KYK: Daar’s wéér ’n beer in my hangmat | Netwerk24
KYK: Daar’s wéér ’n beer in my hangmat
30 September 2019 06:11
Dit is nie die eerste keer wat Michelle Baber van Asheville in die Amerikaanse deelstaat Noord-Carolina met ’n beer in haar hangmat te doen kry nie.
Sy het twee beerwelpies in haar hangmat betrap amper ’n jaar nadat ’n beer hom lekker tuis in dieselfde hangmat gemaak het .
Baber het destyds ’n video geneem van ’n groot beer wat haar hangmat ondersoek voordat die beer probeer inklim en salig rondswaai. Dié video is meer as twee miljoen keer op ABC News se Facebookblad gekyk.
Sy het verlede week gesien hoe twee welpies in haar hangmat speel en daarin probeer lê. Weer het sy haar kamera nader getrek om dié twee se spelery vas te vang.
Take a minute to watch these bear cubs try, and try again, and again, to fit into a backyard hammock. https://t.co/d5DutmQD0B pic.twitter.com/CBUCccD62Y
The News & Observer berig dit is nie ongewoon om bere in jou agtertuin in Noord-Carolina te sien nie, maar Baber meen die spelende welpies buite haar huis, is beslis ongewoon.
Baber sê sy het nog nooit só iets aanskou nie, al het sy gereeld “bere in haar agtertuin wat van haar hangmat hou.”
Die twee welpies het telkemale in die hangmat probeer klouter, maar moes met tye tevrede wees met grond koop.
Meer oor: Noord-Carolina | Beer | Video
KYK: Verhongerde Rus gered uit beer se lêplek
‘Vriendelike beer’ beskerm vermiste kleuter in woud
KYK: Beer omhels man